Abdul Hadi Yahya

Abdul Hadi Yahya (lahir 6 Mac 1985 di Klang, Selangor) adalah bekas pemain bola sepak kebangsaan Malaysia yang pernah bermain untuk pasukan Perak FA. Beliau bermain di posisi penyerang.  Beliau bersara pada tahun 2018 kerana mengalami kecederaan ACL yang perlu memakan masa yang panjang untuk pulih.

 Karier 
Hadi memulakan kerjaya bolasepaknya di pasukan Piala Presiden Selangor FA dan mula mewakili pasukan senior pada tahun 2006. Beliau telah meninggalkan pasukan negeri kelahirannya pada tahun 2007 untuk menimba lebih banyak pengalaman, dan telah mewakili pasukan PKNS FC dan Kuala Lumpur FA.

Hadi kemudian berhijrah ke Pantai Timur untuk mewakili kelab PBDKT T-Team FC dalam Liga Super musim 2010. Untuk musim 2011, beliau bermain dengan pasukan negeri Terengganu. Di sini Hadi memperlihatkan kehebatannya sebagai seorang penyerang, dengan menjaringkan 20 gol untuk memenangi Kasut Emas penjaring terbanyak liga, dan membantu Terengganu menduduki tempat naib juara liga di belakang Kelantan FA.

 Pasukan kebangsaan 
Prestasi hebat Hadi Yahya dalam liga dalam tahun 2011 membuatkan beliau telah dipanggil mewakili pasukan kebangsaan Malaysia. Hadi membuat penampilan antarabangsa pertama sebagai pemain gantian, dan menjaringkan gol pertama beliau untuk Malaysia dalam tempoh 6 minit setelah dimasukkan, dalam perlawanan persahabatan menentang Hong Kong pada 3 Jun 2011.

 Gol-gol senior antarabangsa 
 #  Tarikh  Tempat  Lawan  Jaringan  Keputusan  Pertandingan 1.  Jun 3, 2011  Padang Sukan Siu Sai Wan, Hong Kong    1-1  Seri  Persahabatan 2.  Julai 23, 2011  Stadium Jalan Besar, Singapura    3-5  Kalah Kelayakan Piala Dunia FIFA 2014 – Pusingan Kedua AFC

 Rujukan 

 Pautan luar 
 Biodata at selangorfc.com  

Abdul Hadi Yahya
Kategori:Pemain Kuala Lumpur FA

Kategori:Kelahiran 1985
Kategori:Orang hidup
Kategori:Orang Malaysia berketurunan Melayu
Kategori:Orang dari Selangor